Ritratti - muntaġġ - Facebook .td_uid_2_604de58e7a85d_rand.td-a-rec-img{text-align:left}.td_uid_2_604de58e7a85d_rand.td-a-rec-img img{margin:0 auto 0 0} Waqt li għaddejjin il-provi għall-festival Mużika Mużika li se jkun qed isir bejn il-Ħamis 18 u s-Sibt 20 ta' marzu, fl-aħħar ġranet tħabbru wkoll il-mistiedna ta' kull serata għal dan il-festival. Il-Ħamis 18 ta' Marzu The Travellers huma grupp ta' ħbieb li ingħaqdu fl-2013 biex joħolqu mużika b'laqta kontemporanja li tenkorpora l-istrumenti tal-brass u l-lirika Maltija. L-ewwel single tagħhom 'Sempliċita' kellha suċċess fenomenali fuq l-istazzjonijiet tar-radju lokali u b'hekk, il-grupp iddeċidew li joħorġu l-EP tagħhom b'ħames diski bil-Malti. Minn hawn ħarġu t-tlett diski tant maħbubin 'Sempliċita', 'Dak li Int' u 'Xemx u Xita'. l-Album tagħhom, 'Iljuni fis-Silġ' ġie mniedi f'April tal 2018 u jirrifletti l-kapaċita tal-grupp biex joħloq materjal ġdid u ta' suċċess bil-Malti. Is-single famuża 'Ħafi Paċi Kuluri', li ħarġet minn dan l-album hija prova ta' dan. The Travellers magħmul minn Clayton (bassist), Joseph (Trumpet), Chris (Main Vocals) u Andrew (Guitarist); li kienu l-fundaturi oriġinali tal-grupp. Sylvano (Saxophone) u Michael (Drummer) ingħaqdu magħhom aktar tard fl-2013. Il-Ġimgħa 19 ta' Marzu Olivia Lewis hija kantanta veterana minn Ħal Qormi li magħrufa għas-sehem tagħha fil-Malta Song For Europe fejn rebħet il-konkors fl-2007 bid-diska 'Vertigo'. Hi marret tirrappreżenta lil Malta bl-istess diska fil-Eurovision Song Contest f'Helsinki fil-Finlandja. Apparti min hekk, Olivia hija wkoll magħrufa fix-xena mużikali lokali għad-diski bil-Malti, fejn ħadet sehem f'diversi konkorsi lokali fosthom Ġensna. Is-Sibt 20 ta' Marzu Emma Muscat kisbet suċċess kbir wara s-sehem tagħha fil-programm televiżiv Amici u minn dak iż-żmien il-karriera tagħha ħadet spinta 'l quddiem b'bosta suċċessi anke fl-Italja. Imwielda f'familja mużikali, Emma wirtet passjoni bla waqfien għall-mużika u bdiet titgħallem il-pjanu fl-età ta' ħames snin. Hija għandha kapaċità vokali qawwija u versatili, li tgħinha tadatta għal numru kbir ta 'stili u ġeneri differenti. Ta' 14-il sena ngħaqdet mal-kitarrist u l-produttur Keith 'Kiko' Muscat bdiet tesperimenta aktar il-kapaċitajiet mużikali tagħha. Fl-2016 Emma kienet ukoll mistiedna tesegwixxi l-Innu Nazzjonali lill-Kapijiet tal- Istati Barranin u l-Kabinett Malti biex tiċċelebra l-450 Anniversarju tar-Rebħa ta' Malta fl-Assedju l-Kbir tal-1565. Fost l-aktar suċċessi riċenti tagħha insibu Sangria. Aqra: Filmat: Sangria ta' Emma Muscat ċertifikata bħala diska tad-deheb Il-festival Mużika Mużika se jkun qed isir mill-MFCC f'Ta' Qali u kull serata se tkun qed titwassal f'xandira diretta fuq TVM. Aqra: Filmat: L-Orkestra Filarmonika ta' Malta fil-fażi finali tal-provi għal Mużika Mużika Il-festival se jkun ppreżentat minn Sarah-Lee Zammit, Keith Demicoli, Claire Agius Ordway u Lara Azzopardi. Aqra: L-aħħar preparamenti għall-Festival Kanzunetta Maltija Mużika Mużika F'dan il-festival, li jimmarka r-ritorn tal-festival tal-kanzunetta Maltija wara nuqqas ta' tmien snin se jkun hemm jikkompetu 16-il kanzunetta. Aqra wkoll: Ritratti: Hawn hu l-palk tal-Festival Kanzunetta Maltija 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604de58e7ace3_rand.td-a-rec-img{text-align:left}.td_uid_3_604de58e7ace3_rand.td-a-rec-img img{margin:0 auto 0 0}